Բայց Արցախ աշխարհը ավելի շատ նշանավոր է իր լեռներով, քան թե գետերով, որի պատճառով էլ մեր նախնիները նրան տվել են Ամուր մակդիրը, որը ավելի հաճախ տրվում է Աղվանքի պատմիչի կողմից.«Խոր ձորերով, անտառներով հարուստ Արցախ աշխարհը», այլ տեղերում.«… վիմահատակ լեռների ապառաժներ…արցախական ամուր գավառների լեռների վիմախառն ձորախիտ ապառաժներ»: Իսկ Եղիշեն սրանից ավելի առաջ ամրության հետ հիշեւմ է եւ « Արցախի թանձրախիտ անտառները»: